## סימן ג. בדין התגרות ברשעים, ז ע"ב

ואמר רבי יוחנן משום רבי שמעון בן יוחי: מותר להתגרות ברשעים בעולם הזה, שנאמר: +משלי כ"ח+ עזבי תורה יהללו רשע ושמרי תורה יתגרו בם. ... איני? והאמר רבי יצחק: אם ראית רשע שהשעה משחקת לו אל תתגרה בו, שנאמר: +תהלים י'+ יחילו דרכיו בכל עת; ולא עוד אלא שזוכה בדין, שנאמר: +תהלים י'+ מרום משפטיך מנגדו, ולא עוד אלא שרואה בצריו, שנאמר: +תהלים י'+ כל צורריו יפיח בהם! –

א. לא קשיא: הא במילי דידיה, הא במילי דשמיא.

ב. ואיבעית אימא: הא והא במילי דשמיא, ולא קשיא: הא ברשע שהשעה משחקת לו, הא ברשע שאין השעה משחקת לו.

ג. ואיבעית אימא: הא והא ברשע שהשעה משחקת לו, ולא קשיא, הא בצדיק גמור, הא בצדיק שאינו גמור, דאמר רב הונא: מאי דכתיב +חבקוק א'+ למה תביט בוגדים תחריש בבלע רשע צדיק ממנו, וכי רשע בולע צדיק? והא כתיב: +תהלים ל"ז+ ה' לא יעזבנו בידו, וכתיב: +משלי י"ב+ לא יאנה לצדיק כל און! - אלא: צדיק ממנו - בולע. צדיק גמור - אינו בולע.

ד. ואיבעית אימא: שעה משחקת לו שאני.

בסעיפים א-ג מופיעים שלושה חילוקים [נושא ההתגרות, סוג הרשע, סוג הצדיק], כתירוצים לסתירה בין המקור האוסר למקרה למקור המתיר. לא זו בלבד, אלא שהגמרא גם מבהירה את היחס בין החילוקים השונים [הא והא ב...]. קישורים אלו מאפשרים לומר שאין מחלוקת בין התירוצים, כפי שניתן לראות בתרשים הבא:

מילי

דשמיא

דידיה

אסור

רשע

אין השעה משחקת לו

השעה משחקת לו

צדיק

מותר

גמור

שאינו גמור

מותר

אסור

תמצית היחס: במילי דידיה לעולם אסור; במילי דשמיא מותר אלא אם כן יש תרתי לריעותא: רשע שהשעה משחקת לו וצדיק שאינו גמור.

הקושי מתעורר בסעיף ד. בניגוד לתירוצים הקודמים, כאן לא מופיע היחס בין חילוק זה לחילוקים הקודמים. ועוד: אם מדובר בחילוק נוסף שלא חולק על התירוצים הקודמים אלא מגביל אותם, דהיינו שההיתר של סעיף ג מוגבל לרשע שהשעה לא משחקת לו, קשה שהרי חילוק זה כבר הופיע בסעיף ב, כך שבסעיף ג מדובר דווקא על רשע שהשעה משחקת לו, ואפילו הכי מותר להתגרות בו אם הצדיק הוא צדיק גמור.

ואכן המהרש"ל (חכמת שלמה על אתר) מסביר, שלפי סעיף ד אם השעה משחקת לו לרשע הוא יכול לבלוע אפילו צדיק גמור, ולדבריו צ"ל שסעיף ד חולק על סעיף ג. לפי סעיף ד קיימים רק שני החילוקים של סעיפים א-ב, והתרשים ייראה כך:

מילי

דשמיא

דידיה

אסור

רשע

אין השעה משחקת לו

השעה משחקת לו

אסור

מותר

### סוגיית מגילה

אמנם מהסוגיא המקבילה (מגילה ו ע"ב), עולה יחס שונה בין התירוצים:

לא קשיא: הא - במילי דידיה, הא - במילי דשמיא.

ואיבעית אימא: הא והא במילי דידיה, ולא קשיא: הא - בצדיק גמור, הא - בצדיק שאינו גמור. דאמר רב הונא: מאי דכתיב +חבקוק א'+ למה תביט בוגדים תחריש בבלע רשע צדיק ממנו - צדיק ממנו - בולע, צדיק גמור - אינו בולע.

ואי בעית אימא: שעה משחקת לו שאני.

שני הבדלים מרכזיים בין הסוגיות. האחד: במגילה האיבעית אימא שאחר התירוץ הראשון פותח ב'הא והא במילי דידיה', דהיינו שאפילו במילי דידיה יש מקומות שמותר להתגרות.

ההבדל השני: סעיף ב של הסוגיא בברכות חסר במגילה! אחר התירוץ הראשון לא מופיע החילוק בין שעה משחקת לו לשעה לא משחקת לו, ומיד עוברת הסוגיא לחילוק בין צדיק גמור לצדיק שאינו גמור.

אמנם סוף הסוגיא זהה: שעה משחקת לו שאני. לפי כל זה היה ניתן לומר שבסוגיא במגילה אכן מדובר בחילוק נוסף, כך שסה"כ גם יש מופיעים שלושה חילוקים אלא שהסדר והיחס ביניהם שונה מהסוגיא בברכות:

מילי

דשמיא

דידיה

מותר

צדיק

שאינו גמור

גמור

רשע

אסור

אין השעה משחקת לו

השעה משחקת לו

אסור

מותר

אמנם גם בתרשים זה יש שני מקרים לאיסור ושניים להיתר, אך הנפקא מינה גדולה, שכן כאן התמונה הפוכה: במילי דשמיא תמיד מותר; במילי דידיה אסור אא"כ יש תרתי לטיבותא: צדיק גמור ואין השעה משחקת לרשע. נראה אם כן שמחלוקת הסוגיות לפנינו: לפי סוגיית ברכות במילי דידיה תמיד אסור, ובמילי דשמיא מותר אא"כ יש תרתי לריעותא, ולפי סוגיית מגילה ההיפך כנ"ל.

ניתן אם כן לומר, שסעיף ד בסוגיית ברכות השתרבב אגב סוגיית מגילה, ואכן בדק"ס לברכות הביא שבכ"י מינכן חסר קטע זה, וכתב שממסכת מגילה בא לכאן בטעות, [וראה עוד שם ובכן בדק"ס על מגילה נוסחים רבים ומגוונים בשתי הסוגיות].

### שילוב שתי הסוגיות

אך אין הכרח לומר, שיש מחלוקת הסוגיות. הטורי אבן במגילה, העלה אפשרות ששתי הסוגיות מגלות כל אחת מה שכסתה ריעותה [אמנם הוא הניח ששני התירוצים האחרונים בכל סוגיא חלוקים זה על זה, ואנו כאן נציג את האפשרות שאין כלל מחלוקת, לא בין התירוצים ולא בין הסוגיות], וכפי שנתאר בתרשים הבא:

מילי

דשמיא

דידיה

רשע

צדיק

אין השעה משחקת לו

השעה משחקת לו

שאינו גמור

גמור

רשע

אסור

צדיק

מותר

אין השעה

משחקת לו

גמור

שאינו גמור

השעה משחקת לו

מותר

אסור

אסור

מותר

קל יותר להבין את היחס בין כל המשתנים על ידי הטבלאות הבאות:

מילי דידיה [מגילה] מילי דשמיא [ברכות]

|  |  |  |  |  |  |  |
| --- | --- | --- | --- | --- | --- | --- |
|  | ש' משחקת | לא משחקת |  |  | ש' משחקת | לא משחקת |
| צדיק שא"ג | אסור | אסור |  | צדיק שא"ג | אסור | מותר |
| צדיק גמור | אסור | מותר |  | צדיק גמור | מותר | מותר |

הסוגיא בברכות עוסקת בטבלה השמאלית, ואילו הסוגיא במגילה בטבלה הימנית.

היחס בין הטבלאות הוא הפכי: בטבלה הימנית רק במשבצת השמאלית תחתונה יש היתר, ואילו בטבלה השמאלית רק במשבצת הימנית עליונה יש היתר.

[הערה: עדיין קצת קשה, שגם במגילה הסגנון של הסעיף האחרון אינו כמו התירוצים הקודמים, שאינו פותח ב'איבעית אימא הא והא', וגם אינו מחלק: הא ברשע שהשעה משחקת לו והא ברשע שאין השעה משחקת לו. ואולי היה ניתן לומר שתירוץ זה אינו בא ליישב את הסתירה אם מותר להתגרות או לא, אלא ליישב את הקושי על הפסוק בחבקוק: וכי רשע בולע צדיק (למרות שבמגילה הקושי אינו מפורש בסוגיא), שעל כך תירץ רב הונא תירוץ אחד והגמרא מוסיפה כעת עוד תירוץ.]